|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ****Γραφείο Τύπου****& Επικοινωνίας****Λαμία, 5/3/2019** |

**Μνήμες της Αποκριάς στη Λαμία του χθες και του σήμερα**

Ο Δήμος Λαμιέων και τα Γενικά Αρχεία του Κράτους – Αρχεία Νομού Φθιώτιδας συνδιοργανώνουν την εκδήλωση «**Μνήμες της Αποκριάς στη Λαμία του χθες και του σήμερα**», ένα οδοιπορικό στην ιστορία, τη λαογραφία και τη σατιρική αποτύπωση της Αποκριάτικης Λαμίας, που θα πραγματοποιηθεί την **Πέμπτη 7 Μαρτίου 2019** και ώρα **19:30** στη Δημοτική Πινακοθήκη Λαμίας «Αλέκος Κοντόπουλος».

**Πρόγραμμα**

Την εκδήλωση χαιρετίζει ο Δήμαρχος Λαμιέων Νίκος Σταυρογιάννης,

**Εισαγωγική ομιλία** της Σοφίας Βακιρτζηδέλη, Μ.Α. Βιβλιοθηκονόμου – Προϊσταμένης ΓΑΚ – Αρχείων Νομού Φθιώτιδας,

**Ιστορικές διαδρομές στην Αποκριάτικη Λαμία** από την Ειρήνη Πασχαλίδη, Φιλόλογο – Ερευνήτρια και τη Σοφία Βακιρτζηδέλη, Μ.Α. Βιβλιοθηκονόμο – Προϊσταμένη ΓΑΚ – Αρχείων Νομού Φθιώτιδας,

**Λαογραφικά των Απόκρεω: η περίπτωση της Λαμίας** από το Στέλιο Στρωματιά, Μεταπτυχιακό φοιτητή Λαογραφίας στο Πανεπιστήμιο Ιωαννίνων,

**«ΕνΤυπώνοντας» τη σάτιρα των Αποκριών** από τον Παναγιώτη Σωτηρίου, ΜΔΕ Ιστορίας.

Την εκδήλωση, που πραγματοποιείται στο πλαίσιο του Κινηματογραφικού Λαμιώτικου Καρναβαλιού 2019, συντονίζει η Εκπαιδευτικός Α/θμιας Εκπαίδευσης Σοφία Τσαμτσούρη, ενώ συμμετέχουν η Σοφία Αλαφοδήμου και ο Αποστόλης Ρούσκας, μέλη της Θεατρικής Ομάδας “La Famiglia”.

Ελεύθερη είσοδος.

**Από το Γραφείο Τύπου**